Mielőtt elindultam a thaiföldi utazásomra sokan olyan mendemondákkal jöttek, hogy ott kolbászból van a kerítés és nem fogom tudni elkölteni a pénzemet, annyira olcsó ott az élet. Utólag kijelenthetem, hogy ez egyáltalán nem igaz. 5-10 százalékkal olcsóbbak az éttermi árak mint idehaza, de az alkohol például drágább. Ha valaki nem étteremben, hanem az utcán étkezik, akkor ott jelentős különbségek vannak a hazai éttermi árakhoz képest. Én imádtam az utcai kaját - már csak az a kérdés, hogy te neked mennyire veszi be a gyomrod a nem teljesen megfelelő higiéniai körülményeket. A szállások árai olcsóbbak, mint idehaza - de nagy valószínűséggel az olcsóbb ár miatt minőségibb szállást foglalsz le, ezért semmivel sem jössz ki olcsóbban, mint egy európai nyaralásnál.